OpenLLM-France/wikimedia huggingface dataset:
# Martoloded an Oriant

Oberennoù damheñvel pe handelvoù all zo ivez, gwelout Martoloded ann Oriant.
| ◄ Merc’hed Keriti | Martoloded an Oriant | Janed Helari ► |
* Diwar va skaon, e-tal va dor,
* Losk da vale, mont a ra !
* Me ’wel va dousig war ar mor,
* Losk da vale, mont a ra,
* Losk da vale, brao ez a !
TRADUCTION. — De mon escabeau, près de ma porte, — Laisse aller, cela va ! — Je vois ma petite « douce » sur la mer. — Laisse aller, — Laisse aller, cela va bien !
Noté par M. l’abbé le Besco, Sainte-Tréphine. Communiqué par M. F. Vallée.
* En Porz-Louiz ’zo diskarget,
* En Porz-Louiz ’zo diskarget
* Eur vatimant karget a ed,
* Vantur ma dirette, Lon lon la !
* Vantur ma diré, Yédondé, Vantur madiré !
TRADUCTION. — A Port-Louis on a déchargé (bis). — Un bâtiment chargé de blé, — Vantur ma dirette, etc.
Chanté par Maryvonne le Flem, Port-Blanc.
N. B. — Cette mélodie s’applique à la variante de la page 282.
* Eul labousig, er c’hoad, melen e ziouaskel,
* Eul labousig, er c’hoad, melen e ziouaskel,
* A zisken, bep mintin, war bordig ma mantel,
* A zisken, bep mintin, war bordig ma mantel…
TRADUCTION. — Un petit oiseau, dans le bois, aux ailes jaunes, (bis) — Vient chaque matin sur le bord de mon manteau (bis).
Chanté par M$^{me}$ Croq, Douarnenez. Phono Croq.
# Martolod koz Menez Arre

| ◄ Ar C’hereour | Martolod koz Menez Arre | Ar zakrist koz ► |
* Karout a rae mont d’ar mene
* D’ober eun tammig tro-vale
* ’N eur vralla, ’n eur dreuzigellat
* Evel pa glaskje roud d’e droad.
* War eur roc’h ’vane azezet,
* E zell ouz mor Leon staget ;
* Ha klevet a rae er pellder
* Trouz koummou o tremen en aer ?…
* En deiz, pa jome ’n e diig,
* E rae mil ha mil micherig :
* ’Vel-se e oa mailh da aoza
* ’Barz eur vereuri meur a dra.
* Digaset e veze d’ezan
* Pennadou korden kouezet klanv,
* Ar funiou hag ar sugellou,
* Ar c’habestrou hag an naskou.
* Enno e rae forz skoulmou krenn
* Ne doamp ’vit lakat en hon penn.
* Eur banne pe gwerz ar butun
* Ne douche ken a-berz nikun.
* Envor dispar, kerkouls teodet,
* War ar marvailhou ’oa tûet :
* ’Vel-se, pa gonte ’tal e di,
* E tostae meur a hini,
* Dreist-holl ar vugale vihan
* ’Zalc’he dirazan o alan…
* Gantan em eus graet tro ar bed
* A-gevret gant va mignoned,
* War ar mor Gwenn hag ar mor Du,
* Ar moriou Bras hag ar mor Ru,
* Pet gwech ejomp da Drafalgar,
* D’an Indez, da Vadagaskar !
* Singapour, striz-mor Majellan
* ’Anavezen kouls ha breman.
* Evitan hon doa holl doujans,
* Diwall a raemp diouz e zroulans.
* Yac’h ha seder evel eur pesk,
* Burzudus e oa en hon mesk.
* Ar pez a genboueze, me ’gred,
* D’e uhelât en hon spered
* ’Oa ’n e ziskouarn diou ruilhenn
* A lugerne ’vel arc’hant gwenn.
* War e veno ’oant eun diwall
* Ouz pep klenved hag ouz pep gwall…
* ’Vit kaout e batrom penn-da-benn
* ’Renkan komz eus e chikadenn.
* Adalek beure betek koan
* E jaoge butun heb ehan ;
* Ha ni ’yae dre-holl ’n eur laret
* E oa eur c’horf krenv ha kalet.
* Gant fouge hen kleve bep gwech :
* Se, va zud, n’eo ket eur gwall-dech.
# Maro eur Breizad yaouank

| ◄ Gwerz war vuez hag oberou an Aotrou Markiz a Germaker | Maro eur Breizad yaouank | Ar vezen hag ar zitrouillezen ► |
D’am c’hoar-gaer Marc’harit G....
* Jopik ar Gall a zo goall glanv
* Abaoue ma ’z eo deuet ar goanv ;
* He vammik paour en he gichen
* A zo bec’hiet gand an anken.
* Teodou merc’hed a ia en dro
* Da c’hortoz ma teui ar maro ;
* A bep seurt traou ho deuz gwelet
* Aboue m’eo Jopik klanvet.
* — « Me ’m beuz klevet epad an noz,
* Labous-skrijer tost d’an ti koz,
* O teuler he skrijadennou :
* Jopik a varvo en deiziou !… »
* — « Klevet em beuz o vigourra
* Karrik an Ankou dre ama ;
* Heuilliet gand kalz a dud varo,
* Ez ea ’vil sur da Gerharo ! »
* Ar vammik keaz a zo pleget
* War he bugelik alteret :
* — « Va mabik ker, an hanv hirio !
* Abarz nemeur te bareo.... »
* — « Mammik… Elez ar Baradoz !…
* Ar Werc’hez wenn ouz va gortoz !…
* O mamm, va fenn !… Na me ’m euz poan !…
* Al linseriou.... An arched moan !… »
* — « Lak ’ta da benn, va mab Jopik,
* War va c’halon eur pennadik ;
* Kalon eur vamm eo ’r penn-wele
* Ar soupla ’vit he bugale.... »
* Antronoz pa darze an de,
* Ar paotrik yaouank a varve ;
* An oll a lavaraz gand feiz
* Evithan eun De profundis.
* D’ar meurs vintin pa zave ’n heol
* Al laboused a ioa mud oll ;
* Boked ebed oc’h ar c’hleuziou,
* E neb leac’h war bord an hentchou.
* Ma klever en ekleo a-bell
* Pedennou an Iliz santel,
* O kas d’ar wered an arched,
* Gand pevar den yaouank douget.
* Skourrou ar gwez, pa dremene,
* Uz d’al linser wenn a blege,
* Evit diskouez ivez ho c’hanv
* D’an neb a varv e boulc’h an hanv.
* Ar persoun koz a bede c’hoaz
* Pa ehanet da zon ar glaz ;
* Eur veraden dour benniget,
* Ha kenavo d’an douaret !
* Mil gweach eüruz ar Vretouned
* A varv, ar peoc’h en ho spered !
* O nan, ne d’int ket tre maro,
* Pa ’z int douaret en ho bro !
* Bep sul, goude an oferen,
* Ar gerent a lar eur beden
* War beziou glaz an Anaon kez,
* A vez sonjet ennho bemdez.
# Maro markiz Gwerrand

Mar plij gan-hec’h e selaoufet
Eur werz neve a zo-savet,
Eur werz neve a zo savet ;
Da varkiz Gwerrand ez eo gred.
An aotrou markiz zo enn Gwerand
O vont d’ober he destamant,
0 vont d’ober he destamant ;
ar varkizez zo enn Guengam.
’nn aotrou markiz zo choumet klanv,
Biken he galon joa ne ra. . . . . . . . . . . . . . . . . . . . . . . . . . . . . . . . . . . . . . . . . . .
Ar varkizez ioa oc’h ebati,
Tud-jentil vraz a ioa gat-hi. . . . . . . . . . . . . . . . . . . . . . . . . . . . . . . . . . . . . . . . . . .
N’oa ket al lizer digoret mad
N’oa ann dour war he daoulagad ;
N’oa ket al lizer peur-lennet
Na oa ar paper holl glepiet.
Ar varkizez a lavare
D’he fotr a goch eno neuze :
Stern pevar marc’h oc’h va c’harroz
Me rank mont da Werrand fenoz
Ar varkizez a c’houlenne
Oc’h ar beorien a dremene :
« Peorien geiz, d’in leveret,
» O welet ’r markiz c’houi ’zo bet ? »
« Itron, hon digarez refet ;
» Ni n’omp ket bet oc’h he welet ;
» Ni n’omp ket bet oc’h he welet ;
» Pedi evit-han hor beuz gret. »
Kri vije ’r galon na lenvje
Enn Gwerrand ann hini vije,
O klevet ’nn aotrou hag ann itron
Hag int ho daou o c’houl pardon :
« Pardon, emez-hi, va fried,
» Pardon, da veza ho kuitet. »
« Me, emez-han, dle goul pardon,
» P’am beuz roet abek d’hoc’h, Itron. »
« Ma fried paour, ma vec’h kontant,
» Me rae brema va zestamant. » « Grit ann destamant a gerfet,
» Evel a lerfet a vo gret. »
Kenta testamant a eure
Kinnig he ene da Zoue,
He gorf d’ann douar benniget,
Pe d’ann iliz, pe d’ar vered.
« Kant skoet a roinn e Plegat,
» E ti ann aotrou sant Egat ;
» Kant scoet e roinn e Plogonven,
» E ti ann aotrou sant Euzen.
» Daou c’hant skoet e Lujividi,
» Me am beuz savet anez-hi ;
» Kant skoet a roinn da Ger-n-Itron,
» Hon-nez a garann. em c’halon.
» Hanter-kant ebarz e Lanmeur,
» Da zant Veler dindan ar c’heur
» Kant scoet a roinn c’hoaz e Tredrez,
» Kant all e Loumikel ann trez.
» Eunn ograou roinn da Blestiniz,
» Hag eunn all e Sant-Iann-ar-Biz. » Ar varkizez a lavaraz
D’an aotrou markiz, p’her c’hlevaz :
« Me n’hellinn biken, ma fried,
» Gober ar pez a leveret. » « Dalet alc’houe va c’habinet
» Seiz vloa zo ne ket digoret. »
Ann Itron en em estlammaz
Ar gabinet pa zigoraz,
o welet ’nn aour hag ann arc’hant
a zo ebarz kastel Gwerrand :
« Kalon, emez-hi, va fried ;
» Evel a lerfet a vo gret,
« Evel a lerfet a vo gret,
» Aour hag arc’hant a vo kavet. »
« Pemzek mevellien zo em zi :
» Peb abit zu d’he a roinn
» Peb abit zu da zougen kaon
» M’ho dezo sonj euz an anaon. »
« Etre Montroulez ha Gwerrand,
» M’em beuz eur varkizez ha kant ;
» Etre Gwerrand ha Pomeno,
» Em beuz kemend all tro war dro.
» Peb a gant skoet leve roinn d’he
» Hag ho po c’hoaz muioc’h vit-he
» Ma fried paour, ma em zentet,
» ’nn ospital neve vo savet ;
» Vo enn-han daouzek a beorien,
» Dalek breman da virviken ;
» Eur beleg mad d’ho c’helenn-hi,
» Ha ne vanko mann enn ho zi. »
# Maro va c’hi koz

| ◄ Ar Merour Paour | Maro va c’hi koz | Kazeg ar Stank ► |
D’an daou vignon chase Per-Mari Bihan ha Per Gral
* War gostez ar mene ’lec’h e kase ar c’had
* P’edo ’n e yaouankiz kouls hag e kreiz e oad,
* Hevlene va c’hi koz ganen a chasee :
* N’ ehane da harzal e-pad hon tro-vale.
* Souden ouz troad eur roc’h e savas eur c’hadig.
* Ha war he lerc’h va c’hi a gerzas goustadig.
* Gant e vouez gouraouliet e tazone Flagouz,
* Ken ma weled war nij, spontet, meur a lapouz.
* Va c’hi a zistroas dialan d’am c’hichen
* Ha kerkent ’n eur dermal ’c’hourzevas ’vit biken :
* Trec’het gant ar gwall droug en doa en e galon,
* E lagad a zerras en eur zellet ouzon.
* Tremen a rae sioulik war ar c’hornig douar
* A oa bet test keit all eus e daoliou dispar.
* Kalz ’glaskfe, vel va c’hi, mervel ’n eur labourat :
* N’oufen kaeroc’h diwez, en gwirione, c’hoantât.
# Maronad an Aotrou Neved

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Maronad ann aotrou Nevet (1846)
* Maronad ann aotrou Nevet (1867)
* Maronad ann aotrou Nevet (1883)
# Maro eur bugel bihan

| ◄ Ar baradoz | Maro eur bugel bihan | Deiz ar repos ► |
* 1. Bugel bihan ha dister,
* Galvet oun gant ma Zalver
* Da vont en he varadoz.
* O me zo gant Jesus
* Breman ha bepred eurus!
* En kichen ma Doue
* Ho kortoz a ran ive.
* 2. Dre ma em bije kresket
* Pec’hi ziouas mije groet
* War ar bed foll deiz ha noz.
* O me zo, etc.
* 3. Tad ha mam, mar em c’hredet,
* Glac’har zur deoc’h mije groet
* Troublet mije ho repos.
* O me zo, etc.
* 4. Ar gwella den war ar bed,
* Gant Krist renk beza armet
* Pe zur a gollo he goz.
* O me zo, etc.
* 5. Ne skuliet ket ho taerou
* War-n-oun na war ma maro,
* Eat oun ’barz er baradoz
* Ha c’houi vo gant Jesus
* Mar keret ive eurus.
* En kichen hon Doue
* Ni ’n em gavo adare.
* 6. Ken-a-vezo ’ta hirie.
* En em roet da Zoue
* Ha c’houi zeuo er repos
* O ni vo gant Jesus
* Da viken neuze eurus!
* Ha Jesus hon Aotrou
* Biken ken n’hor separo.
# Maronad (Gwerz en enor da Varc’harid Fulup)

* Maronad
* Eun amzer zo bet, n’eus ket pell,
* Pa raje heol, glao, pe awel,
* ’Vije dre henchou Breiz-Izel,
* Da gat aman, da gat du-hont,
* Eur vaouezig o vont, o vont.
* Eur vaouez paour, eur vaouez striz,
* Sonj hoc’h eus anei, Plunediz,
* Gant he fas gwenvet, he bleo griz,
* Ha hi treut evel eun askorn,
* Hanter-vonz unan he daou dorn.
* He zreid a-vad oa dishual,
* Deus eur penn d’ar vro d’ar penn all,
* N’e ket bale rê, met nijal,
* Hag ar peurvuia dierc’hen,
* He botou stag en he c’herc’hen.
* Ganet e oa pelerinez,
* Gout a re ’vit peseurt arwez
* Oa mad pep sant ha pep santez ;
* An oll sentezed, an oll sent,
* A oa d’ei he nesan kerent.
* He micher a oa mont bemde
* Da di eur zant pe egile,
* En draouien pe war ar mene ;
* Hag arri mad, kredet hardi,
* pa vije ’r sant ebarz ’n e di.
* Dre ma tostae d’ar chapel,
* Eur vured ganti ’n he godel
* Evit lakat an dour santel,
* Ar zantez koat pe ar zant min
* A gommanse da vousc’hoarzin.
* Da gat ar ger pa retorne,
* Bet ganti pez a c’houlenne,
* Ar belerinez a gane,
* Ken ma lare tud ar meziou :
* — Homan c’h ê, zur, mam ar gwerziou.
* Ya, an oll werziou a ouie,
* Ar re gwechall, ar re hirie,
* Hag ar re drist, hag ar re gê,
* Disket ganti, piou a oar penoz,
* O tarempredi ar zent koz.
* Skriva na lenn na ouie ket,
* Ha biskoaz skol n’he devoa bet,
* Nemet en hent, skol an evned,
* He skiant a oa ’n he memor,
* Eur memor ken don hag ar mor.
* Mam ar gwerziou, te zo tawet ;
* Er bed-ma ne vi ken klewet,
* Mes da hano vo binniget,
* O Marc’harit, keit ma sono
* Ar brezoneg en hon geno.
* Ni hen tou holl dirag ar be
* ’Deus savet d’it hon c’harante,
* Da ene zo mesk an êle,
* O tiski d’ê a vouez uhel
* Pegen kaer eo kân Breiz-Izel.
* Anatole Ar Braz.
# Itron Varia Gerity

| ◄ Plistin | Itron Varia Gerity | Kantik Zant Ivi ► |
* A greiz kalon ha gant fe grenv
* Meulomp holl hon Fatronez,
* War an douar, evel en nenv,
* Hi ’zo bepret Rouanez !
* Diskan :
* Itron-Varia ’Gerity,
* Binniget yaouank ha koz !
* Labourerien ha merdidi,
* Holl e c’houllomp ho pennoz.
* Tost d’ar mor bras leun a rec’hel,
* Hoc’h iliz ’zo bet savet,
* En eur lec’h koant a Vreiz-Izel ;
* Koantoc’h ’ve dies kavet.
* En iliz-ze ’peus eun ôter
* ’Lec’h e tron ho skeuden gaer :
* Dirak ar skeuden-ze ’peder
* Gant fianz, o Mam dener !
* Diraki ’teu ar vam gristen
* Da westla d’Ec’h he bugel,
* Hag ar priejo en anken,
* Pa groz ar mor, du-hont, pell.
* Ya, aman ’teuer da laret
* D’ar mor treitour bean mat
* En-kenver ar vartoloded,
* ’Renk bean warnan dalc’hmad.
* Aman, Gwerc’hez, e frealzet
* Ar c’halono glac’haret,
* P’ o deve, siouaz de, kollet
* Ar re gante ken karet.
* O Gwerc’hez, ganec’h ni ’c’houlen
* Ma chomo start en hon c’hreiz
* Ar greden hag ar Fe gristen,
* Keit zo gwriennet en Breiz.
* Gret ’vo renet ar vugale
* Gant tud kristen, mam ha tad,
* ’Wit m’ o devo doujanz Doue,
* Ha ma kerzfont en hent mat.
* ’Wit ma kerzo ar yaouankiz
* Dalc’hmad en hent ar furnez,
* Gret ’tarempredo an iliz,
* Ha m’ho karo kalz, Gwerc’hez !
* D’an den sammet gant ar blaio
* Frealzidigez roet,
* Dindan e vleo gwen ra vezo
* Ine direbech bepret !
* Diwallet holl dud ho parouz
* Ouz a bep reuz hag anken ;
* Gret d’ê, eun de, Mam vat ha dous,
* Kât evrusted da viken !
# Itron Varia ar C’halvar

| ◄ Santès Trifine | Itron Varia ar C’halvar | Spered-Santel ► |
* Itron Varia ar C’halvar,
* O mamm Jezuz, mamm a c’hlac’har,
* Goulenned evidon pardon :
* C’houi zo ma Mamm ha ma Itron.
# Itron ar Faoued

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Intron ar Faouet, dastumet gant Herri Gwilherm, 1905
* An daou vreur, dastumet gant Fañch an Uhel, ha gant Maurice Duhamel, evit an ton.
* Berjèren, dastumet gant Yann-Vatelin Kadig
* Gwreg ar C’hroazour, er Barzhaz Breizh
# Itron vat Santez Anna

Oberennoù damheñvel pe handelvoù all zo ivez, gwelout Amzer ar peoc’h hag er brezel.
| ◄ Mamm an Itron Varia | Itron vat Santez Anna | Itron Santez Anna ► |
* Itron vat santez Anna, c’houi ’zo nerz Breiz-Izel,
* Hon skoazell e pep amzer, er peuc’h hag er brezel ;
* An holl Vretoned, amañ, a gan a-greiz kalon,
* Ha war douar, ha war vor, meuleudi d’eoc’h, Itron.
* C’houi hepken ’touez ar mammou ’ch eus lakaet er bed
* Eur bugel gant he c’hrouer, a-raok genel, karet :
* C’houi ’zo Mamm da Vamm Doue, da Vamm ar gristenien,
* Ho merc’h a zo Rouanez an holl grouadurien.
* Pa oa ganeoc’h en ho ti, Mari d’eoc’h a blege,
* Pa lavarec’h eur gerig, raktal hi selaoue ;
* N’eo na bouzar nag amzent, en Nenvou, war he zron
* Teneroc’h eget biskoaz eo breman he c’halon.
* Evel Mari ha Jozeb, pa gomzit ouz Jezus,
* E anvit e gwirionez ho Mab karantezus :
* An dud a gar o mamm-goz, c’houi ’zo mamm-goz ive(z),
* Ha Mab ho Merc’h a zo gwir den ha gwir Doue.
* Eürus dreist an holl boblou ar bobl a Vreiz-Izel,
* O kaout evit Patronez eur santez ken uhel !
* Keit ha ma talc’ho ar mor da c’houriza hon bro,
* E Breiz, dre skoazell Anna, ar Feiz start a chomo.
* N’eo ket a-walc’h d’ar c’hristen anavout ar wir Feiz :
* Ne deo nemet eur barr sec’h, hep karantez ’n e greiz ;
* Anna, deskit d’imp karout Jezuz hag ar Werc’hez,
* Ha ganti da virviken bezit hon Rouanez.
(Tennet eus Levr an Ao. Gwillouzig.)
# Itron-Varia ar Porjou

| ◄ Ma c’houeﬁg gwen | Itron-Varia ar Porjou | Ma Farouz ► |
Itron-Varia ar Porjou, Mam dener on zadou koz, Teurvezet eus lein an Nenvou Skuilh warnomp holl ho pennoz !
Salud Mari, gwir Rouanez Eus an Nenv hag an douar ! Salud, O Mam a vadelez, A greiz kalon ni lavar :
Choazet a-viskoaz gant Doue ’Vit bezan Mam da Jezuz, Roet oc’h da Vam d’imp ive : C’houi hon rento evurus !
Lec’hiou santel ’zo dibabet Da enori ar Werc’hez, Eno e plij d’ei skuilh bepred Teñzoriou he madelez.
Parouz Bonen gand hon zadou A bell zo a zo gwestlet D’ac’h, Itron-Varia Porjou ; Bezet he skoazel bepred !
Aman, ’n hoc’h iliz venniget E pede start hon zud koz : O feden drezoc’h, Mam garet, A ye eün d’ar Baradoz !
Piou a hell laret, Mam dener, An niver euz ar grasou Hoc’h eus skuilhet en peb amzer Aman war an ineou !
Nag a bec’her kez glac’haret Drezoc’h en eus bet pardon, Adkavet an evurusted, Hag ar gwir beuc’h a galon !
Evel hon C’hendadou ive Diredomp ’trezeg Mari : Bepred ec’h e leun a drue, Prest da zikour pep-hini.
C’houi, tadou ha mammou kristen, Gwestlet d’ei ho pugale ; Digemer mat ’rey ho peden, Hi a zo ho Mam ive !
Tud yaouank, ’vit heuilh ar furnez, Pedit Mari d’ho sikour ; Nan oc’h nemet sempladurez Da stourm ouz ar bed treitour.
E-kreiz ho poaniou, klanvourien, Ho fians enni laket ; Gant dour burzudus he feunteun Kalz a zo bet pareet.
C’houi holl hag hoc’h eus poan-spered, ’N ho klac’har, pedet Mari : Gwaz ’vidoc’h ’c’h e bet trubuilhet ; Konfort ho pezo ganti !
Tenerrêt eo hon c’halonou O sonjal ’n he madelez ; Unanomp eta hon moueziou ’Vit he meuli hep paouez !…
Itron ar Porjou vinniget Lïez c’hoaz en hoc’h iliz Ho pedfomp, Patronez karet ; Klevet peden Boneniz.
Plijet digas war hon maeziou Gliz hag heol tom d’ar mare ; Mes dreist-oll en hon ineou Digaset grasou Doue.
Miret bepred da ren ’n hon zouez An urz vad, ar garante ; Gret ma vo en pep tiegez Ho mab Jezuz gwir Roue.
Pet sonj ive, Mam a drue, Eus hon c’herent tremenet : Da baean o dle da Zoue An Anaon kez sikouret !…
Hent ar vuhez a zo risklus, Karget a skoueriou diroll : Astennet ho torn galloudus ’Vit ma n’efomp ket da goll !
Ha pa digoueo an termen Da gwitat hon zrubuilhou, Grit ma ’c’h imp ganac’h da viken, Gwir Borjourez an Nenvou !
                               Imprimatur :
       Brioci, die 27 Augusti 1909.
                                     Y. M. Le Pennec,
                                        Vic. gén.
# Itron Santez Anna

| ◄ Itron vat Santez Anna | Itron Santez Anna | Enor, enor da Santez Anna ► |
Itron Santez Anna, Mamm-goz ar Vretoned, Grit ma vimp dreist pep tra Gwir gristenien bepred.
’Vidomp eun enor kaer, Eur joa dispar, ive(z), Anna deut d’hôn c’hemer Evit he bugale.
’Vidomp he deus Anna Ar garante vrasa, Hag evidomp e ra He burzudou kaera.
Anna ’vit ar re glanv A zo eur gwir rekour. ; O foaniou ’gavont skanv Pa deurvez o sikour.
Pet gwech he deus rentet, O, madelez dispar ! D’an den dall, ar gweled, Ar c’hleved d’ar bouzar.
Pet gwech e-kreiz ar mor ’Deus roet a-greiz-holl Avel vat ha goudor D’an dud o vont da goll.
Rak-se ’ta pa savo Ar mor e houlennou. D’ezi, m’o diwallo, Gouestlit ho kalonou.
Pa zeuio d’o samma Poan gorf pe boan spered. Pedit Santez Anna Hag ho po ar yec’hed.
Tud yaouank, ma vennit Mont e servij Doue Diganti goulennit Terri d’eoc’h pep fouge.
Pedit, c’houi, mammou ker, Evit ho pugale ; Warni kemerit skouer, Hi ’zo bet mamm, ive(z).
Ar gwerc’hezed ganti, Sur, a vo selaouet : Mamm ar Werc’hez Vari A gar ar Gwerc’hezed.
C’houi holl, tud a labour, Dindan ar boan brevet, Goulennit he sikour. P’eo ganeoc’h ken troet.
P’eo bet ’n em ziskouezet. ’Voe d’eul labourer paour, Ha nann d’eun den gwisket E seiz, perlez hag aour.
Ha c’houi holl, tud a vor, E-kreiz ar wall amzer. Anna, da rei d’eoc’h gor Ouz riskl, avel, reier.
O, pegoulz ho kwelimp, Evel pirc’hirinded ? Ha pegoulz e pokimp D’ho skeudenn vinniget ?
Na chomit ket en hent, C’houi erru war an oad ; ’Vit mervel evel sent, Pedit Anna ervat.
Grit d’imp douja bepred, D’hon bugale, ive(z), Evel gwir vretoned, Da holl lezenn Doue.
Itron Santez Anna, Mil bennoz, trugarez ! Ni ’ray ’vit ar gwella D’ho karout mui bemdez
(Ar re a yelo da Santez-Anna Wened, a gano :)
Betek Santez-Anna, Eomp holl, Bretoned, Rak di an neb a ya ’Vez selaouet bepred.
Sed an tour du-hont pell, Daoulinomp, kristenien, Ra viot, lec’h santel, Meulet da virviken.
Klevout a ran breman O seni ar c’hloc’h bras ; Itron Santez Anna(n), M’ho kwelo, eur wech c’hoaz.
(Hervez Kantigou Gwened)
# Itron Varia ar Folgoad

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Itroun Varia Folgoat (1846)
* Itroun Varia Folgoat (1867)
* Itroun Varia Folgoat (1883)
E Kanaouennou Kerne, 1900, gant Yann Gere :
E Bue ar Zent, 1912, gant Yann-Vari Perrot :
# Trede quevren - An eil Chabistr ha tregont

| ◄ Ar c’henta Chab. ha tregont. Var an tremen amser hac ar recreation ha da guenta var ar recreation licit ha meulabl | An eil Chab. ha tregont. Var ar c’hoariou disonest | An trede Chab. ha tregont. Penaus eo ret beza fidel da Zoue hac en occasionou bras hac er re vian ► |
AR c’hoariou eus an dinçou hac eus ar c’hartou , hac an hevelep c’hoariou-se, pe en re e tepand ar gounit principalamant diouz an hazard ; ouzpen ma zint recreationou dangerus, evel an dançou, ez int ive simplamant ha naturelamant goal recreationou, pere a so da veza blamet ; ha rac-se int difennet dre al lesennou quen Civil quen Ecclesiastic. Mæs pebez droug a so er c’hoariou-se, eme viot-hu ? an droug eo, ma c’herru ar gounit enno, non pas hervez ar ræson, mæs hervez ar sort hac an hasard, pehini a gouez alies gant nep na verite netra hervez an habilite hac an higin : offanset eo ar ræson eta en dra-se. Ya hoguen, eme vezo c’hui, contant oump an eil-tu hac eguile da c’hoari er gondition-se. Quemense a so mad evit disquez penaus nep a c’hounez ne ra gaou ebet ouz ar re-all, mæs ne ampeich quet na d’e ar gondition hac ar c’hoari control d’ar ræson ; rac ar gounit, pehini a dle servichout da recompans evit an industri, hac evit an habilite pe an higin, ne servich en seurt c’hoariou-se nemet da recompansi ar sort hac an hasard, pehini ne verit recompans ebet, pa na zepand na cals na nebeut diouzomp.
Ouzpen-se ar c’hoariou-se a zoug an hano a recreation hac a-so great evit quemense, ha cousgoude ne dint morsetout ur recreation, mæs un occupation geinus : rac penaus e c’halle beza recreation un exerciç, pe en hini e ranquer derc’hell ar speret bantet hac appliquet gant un attantion continuel, ha geinet ato gant an inquietud, an amprehantion hac an ampressamant ? hac en so application nac attantion ebet tristoc’h, enoüussoc’h ha meIancoliussoc’h eguet hini ar c’hoarieurien ? evelse ive ne ranquer quet parlant var o c’hoari, ne ranquer quet choarzin, ne ranquer quet passaat, peautramant chetu-ii e dipit hac e coler. ,
Erfin ne deus quet a joa en seurt c’hoariou-se nemet o chounit ; mæs ha ne de quet ur goual joa e hounnez, pa na aller e c’haout nemet dre ar c’holl hac an displijadur eus an nessa ? suraoualc’h ez e hounnez ar rejouissanç iffam. Evit an teir ræson-mâ’ta eo difennet an seurt c’hoariou-se. Ar Roue bras Sant Lois o c’houzout penaus edo e Vreur hac un Autrou-all o c’hoari, a savas peguement bennâc ma oa clàn, hac a yeas d’o chambr en ur vrancellat quer sempl oa, hac o veza quemeret an dinçou pe ar c’hartou hac un darn eus an arc’hant pehini a yoa er c’hoari, o strincas dre’r prenestr er mor gant ur gourrouç vras outho. An Demesell chast ha santel Sara, o parlant ouz Doue eus he innoçans hac eus he c’homportamant vad, a lavare ; c’hui a oar ervat, emezi, va Doue, penaus ne doun biscoas en em boulset etouez ar c’hoarieurien.
# Trede quevren - An navet Chabistr ha tregont

| ◄ An eizvet Chab. ha tregont. Evit an intanveset | An navet Chab. ha tregont. Ur guer evit ar Guerc’heset | AR c’henta Chabistr. Penaus ne ranquer quet en em amusi gant comsou tud ar bed ► |
O Guerc’heset, mar hoc’h eus dessein d’en em angagi er briedelez temporel, conservit eta gant ur sourci bras ho quenta carantez evit ho quenta pried : me a soinch din eo un dromplerez vras presanti eleac’h ur galon antier ha sincer, ur galon uset ha tregacet gant amourousdet : hoguen mar hoc’h eus an eür da veza galvet d’ar briedelez virginal ha spirituel, ha mar fell deoc’h conservi da jamæs ho virginite, en hanv Doue, conservit ho carantez delicata ma ellot evit ar pried divin-se pehini, ec’his ma zeo ar burete memes, ne gar netra quement evel ar burete, ha pe da hini eo dleet ar brividi eus a bep-tra, mæs ispicial eus ar garantez ; hac evel ma hoc’h oblich ho conditiou d’an oboissanç, choasit ur C’honducteur pe ur Chonfessour mad, evit ma ellot dindan e zirection dedia santeloc’h a se ho calon hac ho corf d’ar Vajeste a Zoue.